  Виталий Пронин Отчы люкаськозы быдэс элькунысь бесерманъёс.  "Бесерман крезь" ансамбль- «Кӧрбан» кыл со «виро сётон» (курбон) шуэмез возьматэ, - валэктэ Удмуртиысь бесерманъёслэн огазеяськонзылэн кивалтӥсез Сергей Антуганов. - Та праздникын, Инмарлы тау карыса, кизем юос ӟеч мед удалтозы шуыса, одно ик виро сётоно - кыӵе ке пудо-животэз вандоно. Туэ ми ошпи вандомы, сӥльын ӝук пӧзьтомы. 1996-тӥ арысен ортчытъяськомы ини элькун праздникмес. Али 2 арлы огпол радъяськомы. Берлояз ог 5 сюрс адями люкаськиз вал. Малпаськом, туэ но солэсь ӧжыт уз луы.Элькун шулдыръяськонэ ӧтемын Балезино, Глаз, Юкаменск, Эгра, Яр но Можга ёросъёсысь делегациос но творческой коллективъёс. Огъя шулдыръяськонлэн режиссёрез, Ижысь Эшъяськон юртысь Дмитрий Корепанов, туж тунсыко сценарий дасяз. Валтӥсь малпанэз - Гур дорысь - ӝӧк доры. Котькуд куно бесерман сиён-юонъёсты пӧраны быгатоз. Пӧртэм площадкаос ужалозы. Одӥгаз кырӟалозы но кылбур лыдӟозы Михаил Федотов кылбурчилы сӥзьыса.Наталия Самсонова Туспуктэм: "Удмурт дунне" архив Теги: Ижкарлэннуналыз  